JUMALA PUHUU ERÄMAASSA
HERODES SUURI - ja hänen loisteliaat rakennuksensa
Juutalaisten kuninkaaksikin kutsuttu Herodes Suuri oli -
Rooman valtakunnan toiseksi rikkain mies keisari Augustuksen jälkeen.
Hänellä oli 2 suurta intohimoa, joista ensimmäinen oli valta.
Sen eteen hän oli valmis tekemään kaikkensa - sekä tappamaan, että -
mielistelemään Rooman imperiumia päästäkseen näin pysyvään valtaan.
Kun puhumme erämaan rakennuksista, -
emme puhu vain Jumalan etsijöistä.
Myös Herodes Suuri tunsi intohimoa erämaata kohtaan, ja siksi -
hän rakennutti monia loisteliaita rakennuksiaan juuri erämaahan.
HERODESIN PALATSIT Jerikon kaupungin laidassa
Aloitamme Herodes Suuren upeiden rakennusten tutkimisen Jerikosta.
Hän rakennutti hasmonealaisten vanhojen palatsien tilalle -
uudet ylelliset palatsit.
Mutta oma kansa tunsi vihaa Herodes Suurta kohtaan, ja -
monet heistä etsivät tilaisuutta voidakseen tappaa hänet.
Palatsien ja muiden rakennusten tuli siksi täyttää 2 vaatimusta.
Niiden tuli olla kuin linnoitukset, joihin palkkamurhaajat eivät pääse.
Toisaalta rakennusten tuli olla ylellisiä ja tarjota nautintoa.
Hänen palatseistaan kaksi sijaitsi Wadi Qeltin jokilaakson ääressä, -
eli yksi molemmin puolin laaksoa.
Palatseja yhdisti toisiinsa yli kuivuneen joen rakennettu silta, -
ja koko paikka oli aivan äärimmäisen ylellinen!
Hän kasvatti ja teki täällä erilaisia mausteita ja balsameja.
Yksi niistä oli maailman kallein aine: opobalsamum eli mirha.
Luonnollisesti se kasvatti myös hänen varallisuuttaan, sillä -
hän sai myytyä niitä ympäri Rooman valtakuntaa.
Asetuttuaan tänne asumaan, -
Herodes Suuren oli helppo pitää yhteyksiä Jerusalemiin.
Tie täältä johti Jerusalemiin ja matkaan kului vain n. yksi päivä.
Eli hän pystyi hoitamaan valtakunnan asioita -
viettäen samalla ylellisestä elämää Jerikon palatseissaan.
Joidenkin vuosien kuluttua tästä, sattui vielä jotakin.
Herodes Suuri tuotiin tänne vakavasti sairaana.
Hän oli mätänemässä kuoliaaksi, eivätkä lääkärit tienneet miksi.
Hänet tuotiin näihin lämpimiin altaisiin, -
joiden toivottiin tuovan helpotusta hänen kamaliin tuskiinsa. Mutta -
altaat mineraaleineen pahensivatkin tuskia, eivätkä helpottaneet niitä.
Ajallisesti tähän sopii myös 3:n itämaan tietäjän kohtaaminen.
He tulivat Persiasta tuoden sanoman juutalaisten kuninkaan syntymästä.
Ja niin he tapasivat Herodesin näiden palatsien altaissa.
Tästä seurasi Herodesin viimeinen murhakäsky ja hirviömäinen teko: -
hän käski tappaa kaikki Betlehemin alle 2-vuotiaat poikalapset.
Sitten hän kuoli, ja moni koki sen varmaan helpottavana ilouutisena.
Sellainen raaka julmuri oli vihdoinkin poistunut areenalta!
HERODION - Herodesin oma vuori
Herodes Suuri rakennutti Israeliin useita huipputason rakennuksia.
Lähin niistä sijaitsee tässä Betlehemin takana.
Hän pystytti tähän peräti 758 metrin korkuisen vuoren, -
jonka sisään hän rakennutti itselleen linnoitetun palatsin.
Herodionissa Herodes Suuri yhdisti linnoituksen ja palatsin -
kuten hän oli tehnyt ennenkin. Tämä poikkesi muista siinä, että -
vuori oli ensin louhittu sisältä tyhjäksi, ja vasta sen jälkeen -
vuoren sisään piilotettiin kaikki luksus ja ylellisyys.
Neljässä nurkassa oli 7-kerroksisen talon korkuiset tornit.
Luonnollisesti täältä löytyivät saunat, amfi-teatterit -
mutta näiden lisäksi täällä sijaitsi hänen tuleva hautakammionsa.
Ja tänne hän todentotta päätyikin, mutta puhutaan siitä kohta lisää.
Herodes Suuren kuoltua elettiin juutalaisten kansannousun aikaa.
Herodionilta on löytynyt siltä ajalta tosi erityinen rakennelma.
Eräs juutalainen kapinoitsija -
nimeltä Bar Kokhba eli "Tähden poika" julisti olevansa Messias.
Hän rakennutti tähän raudansulatusuunin, jossa voitiin -
takoa omille taistelijoille miekkoja, keihäänkärkiä ja -
muutakin, mitä tarvittiin hyökätessä roomalaisia vastaan.
Se päättyi v. 135 tappioon - joten Messias hän ei tainnutkaan olla.
Laskeudumme nyt alaspäin kohti Herodionin vesisäiliöitä.
Suuret vesisäiliöt olivat tarpeen, koska tämä seutu on vähävetinen.
Ne mahdollistivat täällä elämisen myös kuivina aikoina.
Vesi johdettiin noista aukoista käytävään johon kohta menemme.
Vedet koottiin kahteen suureen säiliöön.
Takanani on miljoonia litroja vetävä Herodionin vesisäiliö.
Muutama sana siitäkin.
Vesisäiliö ei ollut pelkkä kallioon louhittu tila.
Kallioperä oli huokoista, joten -
säiliö olisi hitaasti tihkunut tyhjäksi.
Mutta vesi pidettiin säiliössä erityisellä tekniikalla.
Seinät oli rapattu tiiviillä laastilla, jota vesi ei läpäissyt.
Niin näissä suurissa säiliöissä voitiin säilyttää vettä pitkiäkin aikoja -
kuivien kausien aikaan.
Herodes rakennutti itselleen hautakammion tänne Herodiumiin.
Sen löysi kuuluisa israelilainen arkeologi Ehud Netzer.
Hänelle sattui sen jälkeen tosi paha tapaturma, kun hän -
kompastui ja kaatui kaivauksilla. Hän kuoli myöhemmin vammoihinsa.
Mutta Herodeksen hautapaikka tuo mieleen yhden ironisen ajatuksen.
Katsoessamme taakse, näemme toisella rinteellä -
Betlehemin ja Efratan kaupungit, joiden lapsista -
Herodes käski tappaa kaikki alle 2-vuotiaat poikalapset!
Se jäikin hänen kaikkein pahimmaksi hirmuteokseen ennen kuolemaansa.
Ironista on, että Herodesin hauta on juuri tällä rinteellä, -
sillä hänet haudattiin kasvot kohti samoja kaupunkeja, -
joiden lapset hän käski niin julmasti tappaa.
Ikään kuin tähän sisältyisi viesti: -
"Herodes, kaikista elämäsi aikana tekemistäsi hirmuteoista -
kaikkein julmin jää silmiesi eteen ikuisiksi ajoiksi!"
MASADA - luoksepääsemätön kalliolinnoitus
Masada on kalliolinnoitus, -
jonka Herodes rakennutti tuonne erämaan ylätasangolle.
Se on tänä päivänä koko Israelin suosituin matkailunähtävyys, -
ja kuuluu nykyisin myös Unescon maailmanperintöluetteloon.
Täältä katsoessa linnoitus näyttää olevan korkean vuoren huipulla.
Mutta kyseessä on optinen harha, sillä tuolla kauempana näkyvän -
Kuolleenmeren pinta on - 430 metriä merenpinnan alapuolella.
Masadan huippu onkin siis vain 63 metriä merenpinnan yläpuolella, -
joten vuori on n. 500 metrin korkuinen.
Vuorelle pääsee nousemaan pitkin kiemurtelevia polkuja, -
jotka ovat fyysisesti hyvin raskaita ja haastavia.
Mutta vuoren etupuolelta sinne pääsee helpommin köysiradalla.
Masadan linnoituksella on hyvin tapahtumarikas historia.
Eri imperiumit ovat olleet sitä rakentamassa.
Bysanttilaiset rakensivat oman kirkon, roomalaiset linnoituksen.
Daavid pakeni Saulia täällä Juudean erämaassa ja sanoo psalmissaan: -
"Herra, minun kallioni, linnani... vuoreni, jonka turviin.. pakenen"
Mahtoiko hän puhua tästä samasta linnoituksesta, -
jossa hän piileskeli vihollistaan, Saulia. Se on ihan mahdollista.
Mennään yhdessä katsomaan tätä maailmanihmettä, jossa -
Herodesin rakennuttamat muurit riippuvat kallion päällä.
Herodesin arkkitehdeilleen antamat suuret tehtävät -
seisovat toteutuneina täällä, tuhansien ihmisten ihailtavana.
Vuonna 37 eKr. Herodes aloitti -
loisteliaiden palatsiensa rakennuttamisen tänne vuorelle.
Hän käytti siihen 6 vuotta aikaa.
Miten hieno ja korvaamaton paikka luksuksesta nauttimiseen!
Ja mikä pakopaikka häntä jahdanneiden murhaajien varalta.
Herodes ei tosin rakennuttanut mitään piiloutuakseen joltakin, -
vaan ennemminkin häntä motivoi puhdas nautinnonhalu!
Hänen palatseissaan oli pysyvästi 800 työntekijää: -
palvelijat, henkivartijat, huoltohenkilökunta jne. jne....
Korkea-arvoiset roomalaiset kävivät kyläilemässä ja saunomassa.
Täällä oli ympäri valtiota tuotuja herkkuja, viinikellari jne.
Kaiken tuli olla täydellistä -
Herodesille ja hänen vierailleen, tarjoten heille iloa ja nautintoa.
Masadan palatseista voimme nähdä Herodesin luonteen.
Hän rakasti ylellisyyttä!
Itse hän asui palatsin ylimmällä terassilla.
Aamuisin hän astui ulos kahvikuppi kädessään ihaillakseen maisemia.
Keskimmäisellä terassilla oli -
säiliöitä ja jonkin verran oleskelutilaa.
Mutta vieraat hän vastaanotti alimmalla terassilla.
Herodesin luona vieraili erittäin korkea-arvoisia roomalaisia, -
olihan hän Rooman vasallikuningas. Yhdessä he saunoivat herkutellen.
Masadassa ei siis ollut niinkään puutetta ravinnosta, vaan vedestä.
Miten vesi saatiin tänne ylös?
Herodes - ja myöhemmin selootit tarvitsivat runsaasti vettä, -
sillä täällä oli n. 1000 ihmistä. Herodes ratkaisi asian nerokkaasti!
Hän kaivautti Masadaa vastapäätä oleville vuorille kanavat, -
joita pitkin vesi valui Masadan kyljessä oleviin säiliöihin.
Sateen aikana vesi virtasi alas vuorenrinnettä suoraan säiliöihin.
Samat ja tuossa kaaviokuvassa näytetyt säiliöt -
ovat Masadan vuoren rinteillä vieläkin omin silmin nähtävissä.
Näin nerokkain keinoin Herodes ratkaisi Masadan vesiongelman.
Alemmat säiliöt olivat veden keräämistä ja saostumista varten.
Sieltä nostettiin puhdistunut vesi ylempiin säiliöihin -
käytettäväksi juoma- ja pesuvetenä sekä löylyn heittoon.
Tässä on roomalainen sauna, jonka Herodes Suuri rakennutti Masadaan.
Tämä on vilvoittelutila, jonka suurilla penkeillä saunan jälkeen -
Herodes Suuri ja Rooman pohatat istuivat hieromassa kauppaa.
Eteenpäin mennessä tullaan seuraavaan huoneeseen, -
jossa istuttiin ja pulahdeltiin vesialtaisiin.
Altaissa kylvettiin ja vain nautittiin vedessä olosta.
Seuraavaksi tulemme itse saunahuoneeseen.
Tässä huoneessa näemme jotakin todella ihmeellistä, -
ja jonka olemme kuvitelleet olevan oman aikamme keksintö.
Vaan eipä olekaan! Kyseessä on maalämmitys.
Lattia oli rakennettu tolppien päälle n. 60 cm maanpinnasta.
Tuolta saunan "luukuista" tuli kuumaa ilmaa, -
joka levisi tolppien alle sumentaen lattian ja seinät.
Saunan kuumuus ja höyry tarjosivat nautintoa talvisina iltoina...
Saunan katto oli kupera, koska höyry nousi ylöspäin.
Sileästä katosta vesipisarat olisivat tippuneet päähän, -
mutta kuperasta katosta ne valuivat seiniä pitkin alas.
MASADA - Seloottien vapaustaistelun vertauskuva
Kun Rooman armeija v. 70 jKr. hävitti Jerusalemin, -
tänne pakeni n. 1000 seloottia perheineen -
piiloutuakseen roomalaisilta.
He ajattelivat, ettei roomalaisten mieleen voisi edes juolahtaa -
lähteä erämaan kuumuuteen mitään valloittamaan tai piirittämään...
Mutta Rooma antoi kovan käskyn Masadan valloittamiseksi.
Kyllähän heidän piti voida kukistaa noin pieni kapinallisten joukko.
Tänne saapui 10. leegio eli Legio X kenraali Flavius Silvan johdolla...
Kuvitelkaa roomalaisten vihaa!
He olivat saaneet Jerusalemista suuret sotasaaliit, -
joista he halusivat päästä kotiin nauttimaan.
Sen sijaan heidät lähetettiinkin erämaan helteisiin kitumaan.
Ja tämän aiheutti vain kourallinen kapinoitsijoita tulla ylhäällä!
Mutta kuinka voi valloittaa lähes valloittamattoman linnoituksen?
Roomalaiset olivat mestareita sekä sodassa, että myös rakentajina.
He saivat idean rakentaa -
ylöspäin vievän rampin käyttämällä työssä orjia ja vankeja.
Rampin pohjaksi he latoivat suuret, täynnä kiviä olevat puulaatikot, -
jotta rampista tulisi vakaampi - ja sitten alkoi rampin rakennustyö.
Rampin valmistuttua sitä pitkin työnnettiin ylös -
piiritystorni ja muurinsärkijä, jota käytettiin muurin murtamiseen.
Linnoitusta 3 vuoden aikana piirittäneet roomalaiset -
rakensivat Masadan ympärille leirejä, kuten alhaalla näkyy.
Näiden lisäksi he rakensivat koko paikkaa ympäröineen muurin, -
jotta linnoituksen sisällä olevat eivät pääsisi sieltä pois.
Masadan puolustajilla oli näinä 3 vuotena täällä ollessaan -
aivan yllättävän hyvä varustus. Täällä on tosi erikoinen kohta, -
latinankieliseltä nimeltään Columbarium - eli kyyhkyslakka.
Mutta mihin he tarvitsivat kyyhkysiä?
Ensinnäkin niistä sai erittäin proteiinipitoisia munia.
Toiseksi - kyyhkyset toimivat sen maailmanajan "sähköposteina".
Niiden avulla voitiin lähettää kirjeitä ulkopuoliseen maailmaan.
Kyyhkysposti toimi hyvin.
Olen maailman vanhimmassa synagogassa, -
jonka perustivat seloottien päällikön parhaat luottomiehet.
Heidän tajusivat, että seuraavana aamuna roomalaiset -
tunkeutuisivat tänne, eikä jäljelle jäisi montaa vaihtoehtoa.
Pohdittavaksi tuli vielä yksi vaihtoehto: -
"Miehet - kuolemmeko vapaina, vai elämmekö loppuelämämme orjina, -
jolloin vaimojamme raiskataan ja lapsistammekin tulee orjia...?"
Ehdotus sai positiivisen vastakaiun ja miehet tekivät päätöksensä.
Masadalla on tehty erittäin paljon arvokkaita löytöjä, -
joista tämä löytö on kaikkein tärkein! Tässä on 10 ruukunpalaa, -
joihin oli kirjoitettu niiden miesten nimet, -
jotka oli 900 selootin joukosta arvottu suorittamaan joukkomurha.
Jokaisen perheenpään tuli ensin tappaa koko oma perheensä.
Sen jälkeen nämä 10 miestä tappoivat muut, ylijääneet miehet.
Lopuksi nämä tappajiksi arvotut miehet tappoivat toisensa -
siten, että vain yksi heistä joutui tekemään itsemurhan.
Roomalaiset tunkeutuivat aamulla tänne Masadaan -
toivoen kuulevansa pelokasta huutoa ja näkevänsä -
peloissaan juoksevia naisia ja lapsia, sekä panikoivia miehiä.
Mutta heidän edessään olikin kasa ruumiita! Mitä oli tapahtunut?
Ympärille katsoessaan he löysivät muutaman naisen ja lapsen, -
jotka olivat piiloutuneet johonkin vesisäiliöön.
He kertoivat Masadan tapahtumista selvittäen joukkokuoleman syyn.
Heidän tekonsa voi ymmärtää kahdella eri tavalla ja -
sen moraalisuudesta väitellään paljon.
Mutta teon motiivi - ennemmin kuolla vapaana taistellen -
kuin elää häpeässä ja orjuudessa, on nykyisin tullut laajalti -
Israelin armeijan motoksi. Sotilaiden antaessa sotilasvalan -
he nousevat Masadalle ja vannovat ennemmin kuolevansa, -
kuin antavat valloittajan jälleen tallata heidän maansa.
Masada on hyvin isänmaallinen paikka juutalaisille.
Näin loppuu tarina Masadasta.
Mitä tämän jälkeen tapahtui, sitä ei oikein tiedetä.
Mutta 600-luvulla täältä löydettiin bysanttilainen kirkko, -
jossa oli asunut munkkeja.
Sitten Masada painui unohduksiin aina vuoteen 1947, -
jolloin ensimmäiset juutalaiset alkoivat jälleen tulla Israeliin.
Nämä ovat vain joitakin Herodesin superrakennuksista, -
jotka olisivat varmasti päässeet ennätyskirjoihin jopa nykyään.
Herodes rakensi niin erämaahan kuin muuallekin Israeliin.
Valitettavasti emme voi ihailla Herodesta itseään, -
sillä hän oli yksi kaikkien aikojen julmimmista ihmisistä.
Mutta saamme ihailla hänen rakennuksiaan.
Suomennos: Irene Tarkka